Tisztelt Asszonyom / Uram!

A Profession.hu oldalon találkoztam Kereskedelmi asszisztens pozícióra meghirdetett álláshirdetésükkel, amelyre ezúton szeretnék jelentkezni.

Jó üzleti érzékkel rendelkezem, gyorsan megértem az ügyfelek kéréseit és mindent megteszek, hogy a legjobb minőségű szolgáltatást biztosítsam számukra. Személyközi kapcsolatok építésében és ápolásában is erős vagyok, szeretek csapatban dolgozni. Korábban kereskedelmi képviseleten és iparkamaránál is szereztem értékelhető tapasztalatot és szakmai kapcsolatokat is, amelyek segíthetik az Önök cégének regionális terjeszkedését.

Közgazdászként végeztem, felsőfokon beszélek angolul és oroszul, valamint szlovákul is folyékonyan kommunikálok, napi szinten használom ezeket a nyelveket, szóban és írásban egyaránt.

Bízom benne, hogy lehetőség nyílik egy szakmai beszélgetésre, és személyesen is meggyőzhetem Önöket, hogy képzettségemmel, nyelvtudásommal, kapcsolatrendszeremmel és agilitásommal hogyan járulhatok hozzá cégük sikeresebbé válásához!

Tisztelettel:

Hajmási Linda